《临漳亭观水分得大字》
宋代·郭祥正

忧民登危亭，注视万里外。溟濛云气浮，势与江海汇。

苍山恐低沉，况复问畎浍。禾麻安更论，老稚念颠狈。

蛟鼍自出没，牛马失向背。雨师恣侵凌，人理亦可罪。

殷殷非雷声，远近屋庐坏。君臣正逢时，上下宜交泰。

驱云清白日，朗彻照幽怪。一雨即瀰漫，孰谓乾坤大。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。